open-index/open-wikipedia-markdown huggingface dataset:
தண்டு

‘*தண்டு*' என்பது தாவரத்தின் மிக முக்கியமான பகுதியாகும். தண்டானது அதன் இணையுறுப்புக்களான தளிர் தண்டுகள், இலைகள், பக்கவாட்டு தண்டுகள், பூக்கும் தண்டுகள், மொட்டுகள் ஆகியவை உள்ளன. விதை முளைப்பிலிருந்து வரும் முதல் வளர்ச்சியாக வருவது தண்டு, அதிலிருந்து இலைகள் வளருகின்றன. வசந்த காலத்தில், உதிராத இலை தளிர்கள், அவை தரையிலிருந்து மேல்நோக்கி வளரும். தண்டுகளில் புதிய கிளைகள் தோன்றி மலர்கள் மலருகின்றன. அன்றாட பேச்சு வழக்கில் தண்டுகள் பெரும்பாலும் கிளைகளாகக் கருதப்படுகின்றன. கிளைகள் தண்டுகளின் முக்கிய பகுதிகளாகும். தண்டுகள் - கிளைகள், இலைகள், மொட்டுகள், மலர்கள் மற்றும் பழங்கள் வளருவதற்கு மையமாக அமைகின்றது. இளம் தண்டுகள் பெரும்பாலும் விலங்குகளால் சாப்பிடப்படுகின்றன. ஏனெனில் புதிதாய்த் தோன்றிய தண்டுகளில் உள்ள நார்கள், இடைநிலை செல்சுவர் முற்றும் முழுமையாக வளர்ச்சியடையாததால், இளம் தண்டுகள், மென்மையாக இருப்பதால் விலங்குகளால் எளிதாக மெல்லவும், ஜீரணிக்கவும் முடிகிறது. தண்டுகள் வளர்ச்சி அடையும் போது, இரண்டாம் செல் சுவர்களின் வளர்ச்சியால் கடினமான அமைப்பாக மாறுகிறது. சில தாவரங்கள் நச்சுப் பொருட்களைச் சுறந்து தண்டுகளைச் சாப்பிடக்கூடாத சுவை குறைவுள்ளதாக மாற்றுகிறது.

## மர வகைத் தாவரங்களின் தண்டு அமைப்புகள்
பல மர வகைத் தாவரங்கள் தனித்தன்மை வாய்ந்த குறுகிய மற்றும் நீண்ட தண்டுகளை உடையதாய் உள்ளது.  அஞ்சியோஸ்பம் (Angiosperms) தாவரங்களில் உள்ள குறுகிய தண்டுகளாகிய தூண்டு தளிர்கள் அல்லது பழத் தூண்டு தளிர்கள் பெரும்பாலான பூக்கள் மற்றும் பழங்களை உற்பத்தி செய்கின்றன. இதே போன்று கூம்பு மற்றும் ஜிங்கோ தாவரங்களிலும் காணப்படுகிறது. இருப்பினும் பைசியா போன்ற மரபணுக்களின் குறுகிய தண்டுகள் மிகவும் சிறியதாக இருப்பதால் இலை பகுதி என தவறாக கருதப்படுகிறது. இது பருவகால நிகழ்வுடன் தொடர்புடைய ஹீரோஃபில்லி (Heterophylly) ஆகும். இது வசந்த காலத்தின் வளர்ச்சிக்கும் மற்றும் பிற்போக்கு வளர்ச்சியிலிருந்து வேறுபட்ட இலைகள் உள்ளடக்கியது. வசந்த காலத்தில் இவை முந்தைய பருவத்தில் உருவான மொட்டிலிருந்து வளர்ந்து நீண்ட தண்டுகள் மற்றும் பூக்களாக வளர்ச்சி பெறுகிறது.

## மேற்கோள்
# Esau, K. (1953). Plant Anatomy. New York: John Wiley & Sons Inc. p.&nbsp;411. 
# Cutter, E.G. (1971). Plant Anatomy, experiment and interpretation, Part 2 Organs. London: Edward Arnold. p.&nbsp;117. . 
# Gifford, E.M.; Foster, A.S. (1989), Morphology and evolution of vascular plants, New York: W. H. Freeman and Company 
# Eckenwalder, J.E. (1980), "Foliar Heteromorphism in Populus (Salicaceae), a Source of Confusion in the Taxonomy of Tertiary Leaf Remains", Systematic 
Botany, 5 (4): 366–383, JSTOR 2418518, doi:10.2307/2418518

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:ஒன்றிணைக்க வேண்டிய தாவரவியல் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தாவர உடற்கூற்றியல்
பிரம்மகுமாரிகள் உலக ஆன்மீகப் பல்கலைக்கழகம்

**பிரம்மகுமாரிகள் உலக ஆன்மீகப் பல்கலைக்கழகம்** 1937-களில் பிரித்தானிய இந்தியாவில் தொடக்கப்பட்ட ஆன்மீக இயக்கமாகும். பிரம்ம குமாரிகள் இயக்கம் தாதா லேக்ராஜ் அவர்களால் ஆரம்பிக்கப்பட்டது. பின்னாளில் இவரை பிரம்ம பாபா என அழைத்தனர்

இந்த அமைப்பு இராஜ யோக தியானம், ஆத்மா மற்றும் பரமாத்மாவைப் (சீவ-பரமாத்மா) பற்றி போதிக்கின்றது. இது அனைத்து ஆத்மாக்களும் உயர்வான நிலையையும் நல்ல பண்புகளையும் கொண்டதாக வலியுறுத்துகின்றது.

## தொடக்க வரலாறு

பிரம்ம குமாரிகள் அமைப்பு ஆரம்பகாலத்தில் "ஓம் மண்டலி" என்ற பெயருடன் இந்தியாவின், அன்றைய சிந்து மாகாணத்தில் உள்ள
ஐதராபாத்தில் ஆரம்பிக்கப்பட்டது. இப்பெயர் இதன் பின்பற்றுனர்கள் தமது ஒவ்வொரு ஆன்மீக வெளிப்படுத்தலின் போதும் "ஓம் சாந்தி" என சங்கல்பம் எடுத்துக் கொள்வதால் ஏற்பட்டது. இது பகவத் கீதையுடன் தொடர்புபட்ட சங்கல்பமாகும். இதை தொடங்கின தாதா லேக்ராஜ் (ஓம் பாபா என அழைக்கப்பட்டவர்), நகை வணிகத்தில் ஈடுபட்ட சமூகத்தில் பெரிதும் மதிக்கப்பட்ட ஒருவராவார்.

## மேற்கோள்கள்

பகுப்பு:இந்து சமய அமைப்புகள்
பகுப்பு:சைவப் பிரிவுகள்
ஸ்ரீ சக்தி பொறியியல் கல்லூரி

கோயம்புத்தூரில் உள்ள ஸ்ரீ சக்தி பொறியியல் கல்லூரி, சென்னை அண்ணா பல்கலைக்கழகத்துடன் இணைக்கப்பட்ட ஒரு சுயநிதிப் பொறியியல் கல்லூரி ஆகும்.

## நிர்வாகம்
ஸ்ரீ சக்தி அறக்கட்டளையினால் 2010 ஆம் ஆண்டு இக்கல்லூரி தொடங்கப்பெற்றது. இதனை நிறுவியவர் திரு தர்மலிங்கம் ஆவார்.

## அமைவிடம்
கோயம்புத்தூரில் இருந்து ஊட்டிக்கு செல்லும் தேசிய சாலையில், கோயம்புத்தூரில் இருந்து சுமார் 25 கி.மீ.தொலைவில் உள்ள காரமடையில் அமைந்துள்ளது. 

## பாடப்பிரிவுகள்
இக்கல்லூரியில் ஐந்து இளநிலைப் பொறியியல் பட்டப் படிப்புகளும் ஒரு முதுநிலை பட்டப்படிப்பும் பயிற்றுவிக்கப்படுகின்றன.
 
## வெளி இணைப்புகள்
#கல்லூரியின் தளம் 

பகுப்பு:தமிழ் நாட்டில் உள்ள பொறியியல் கல்லூரிகள்
சுமணதாச அபேயகுணவர்த்தன

**சுமணதாச அபேயகுணவர்த்தன** இலங்கையின் சோதிடர், எழுத்தாளர் மற்றும் ஊடகங்களில் செய்தி வாசிப்பாளராக அறியப்பட்டவர். இவர் இலங்கை தேசிய சேமிப்பு வங்கியின் செயற்படு பணிப்பாளராகப் பணியாற்றுகின்றார்.

## சோதிடர் பணி
அபேயகுணாவர்த்தன முன்னைநாள் இலங்கை அரசுத் தலைவர் மகிந்த ராசபக்சவின் ஆட்சியில் ஓர் அரச சோதிடராக இருந்தார். இவரது முதன்மையான பணி அரசுத் தலைவரின் அரசியல் பணிகளுக்கான நல்ல நேரத்தைக் கணிப்பதாகும். தமக்கான ஆட்சி இருப்பு இரண்டு ஆண்டுகள் இருக்கையில் ஆட்சியைக் கலைத்து தேர்தலை நடாத்துவதற்கான முடிவை ராஜபக்‌ஷ இவரின் ஆலோசனைப்படியே மேற்கொண்டார். ஆயினும் இத்தேர்தல் மகிந்த ராசபக்சவுக்குத் தோல்வில் முடிந்தது.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இலங்கை பௌத்தர்கள்
பகுப்பு:இலங்கை சோதிடர்கள்
சுனந்தா புஷ்கர்

**சுனந்தா புஷ்கர்** (Sunanda Pushkar) (27 சூன் 1964 – 17 சனவரி 2014). காஷ்மீர் பண்டித குடும்பத்தில், இந்திய இராணுவ அதிகாரியான புஷ்கர்நாத்-ஜெயா தாஸ் தம்பதியரின் ஒரே மகள். துபாய் நாட்டு முதலீட்டு நிறுவனத்தில் விற்பனை மேலாளராகவும், ஒரு தனியார் நிறுவனத்தில் கூட்டு பங்குதாரராகவும் இருந்தவர். இறக்கும்போது, இந்திய அரசியல்வாதியான சசிதரூரின் மனைவி.

## திருமணங்கள்
இவர் அரசு கல்லூரியில் தன்னுடன் படித்த சஞ்சய் ரெய்னாவை திருமணம் செய்து கொண்டார். இவர்கள் 1988ஆம் ஆண்டில் திருமண முறிவு செய்து கொண்டனர். பின், சுனந்தா 1989ஆம் ஆண்டில் துபாய்க்கு சென்று, அங்கு சுஜித் மேனன் என்பவரை 1991ஆம் ஆண்டு இரண்டாவது திருமணம் செய்து கொண்டார். சுனந்தா-சுஜித் மேனன் இணைக்கு 1992ஆம் ஆண்டில் ஓர் ஆண் குழந்தை பிறந்தது.
2010ஆம் ஆண்டு சுனந்தா புஷ்கர் மூன்றாவதாக சசி தரூரை மணந்தார்.
 .

## இறப்பின் மர்மம்
புது தில்லியிலுள்ள சாணக்கியபுரியில் உள்ள ஹோட்டல் லீலாவதி பாலேசின் 345ஆம் எண் கொண்ட அறையில் 17 சனவரி 2014ஆம் தேதியன்று, உடலில் காயங்களுடன், மர்மமான முறையில் சுனந்தா புஷ்கர் இறந்து கிடந்தார். காவல் துறை வழக்கு பதிவு செய்து, மருத்துவ உடற்கூறாய்வு அறிக்கையின்படி, சுனந்தா புஷ்கர், அதிக போதை மாத்திரைகள் உட்கொண்டதால் இறந்தார் என அறிவித்து வழக்கை முடிவு கட்டியது. 
இவ்வழக்கை மீண்டும் திசம்பர் 2014 முதல் புதுதில்லி காவல்துறை மறுவிசாரணை செய்து, சுனந்தா புஷ்கர் கொலை செய்யப்பட்டு இறந்துள்ளார் என முடிவில் கொலை வழக்கு பதியப்பட்டு, கொலைக்கு காரணமான குற்றவாளிகளை தேடி வருகிறது..

## மேற்கோள்கள்

## வெளி இணைப்புகள்
* சுனந்தா புஷ்கர் மரணம் கொலையே! - டெல்லி காவல்துறை
*  சுனந்தா புஷ்கர் தோழியின் வாக்குமூலம் படி சசிதரூர் இந்த வார இறுதிக்குள் விசாரிக்கப்படலாம்! 

பகுப்பு:1964 பிறப்புகள்
பகுப்பு:2014 இறப்புகள்
பகுப்பு:இந்தியாவில் வழக்குகள்
பகுப்பு:1962 பிறப்புகள்
லாங் பூங்கா

**லாங் பூங்கா** (*Lang Park*) என்பது ஆத்திரேலியாவின் குயின்ஸ்லாந்து மாநிலத் தலைநகர் பிரிஸ்பேன் நகரின் பில்ட்டன் புறநகரில் அமைந்துள்ள முக்கிய விளையாட்டரங்கம் உள்ள இடத்தின் ஆரம்பகாலப் பெயர் ஆகும். இவ்விளையாட்டரங்கம் தற்போது **சன்கோர்ப் விளையாட்டரங்கம்** (*Suncorp Stadium*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. லாங் பார்க் ஆசியக்கிண்ணக் கால்பந்து போட்டிகளுக்காக **பிரிஸ்பேன் விளையாட்டரங்கம்** (*Brisbane Stadium*) என அழைக்கப்படுகிறது.

தற்போதுள்ள விளையாட்டரங்கம் மூன்றடுக்குகளைக் கொண்ட நாற்சதுர வடிவ அரங்காக 52,500 இருக்கைகளைக் கொண்டதாக அமைக்கப்பட்டுள்ளது. 1914 ஆம் ஆண்டில் முன்னாள் இடுகாடு ஒன்றின் மீது நிர்மாணிக்கப்பட்டது. 1957 ஆம் ஆண்டில் பிறிஸ்பேன் ரக்பி லீக் இதனைக் குத்தகைக்கு எடுத்தது. ரக்பி தவிர்த்து, ரக்பி ஒன்றியம், மற்றும் கால்பந்து போட்டிகளும் இடம்பெறுகின்றன.

## மேற்கோள்கள்

## வெளி இணைப்புகள்

* Suncorp Stadium – Official site

பகுப்பு:ஆத்திரேலிய விளையாட்டரங்குகள்
பகுப்பு:குயின்ஸ்லாந்து
பாங்காங் ஏரி

**பாங்காங் ஏரி**, இந்தியாவின் லடாக் ஒன்றியப் பகுதியில் உள்ள லே மாவட்டத்தின் கிழக்கில் இந்திய-திபெத் எல்லைப் பகுதியில் அமைந்துள்ளது.  **பாங்காங் ட்சோ** என்ற பெயராலும் அழைக்கப்படுகிறது. திபெத்திய மொழியில் *ட்சோ*  என்பதற்கு ஏரி என்று பொருள். இது கடல் மட்டத்திலிருந்து 4350 மீட்டர் உயரத்தில் அமைந்துள்ளது. இது 134 கிலோமீட்டர் நீளம், 5 கிலோமீட்டர் அகலம் என்ற அளவில் பரவியுள்ளது. இது இந்திய-சீனா எல்லையைப் பிரிக்கும் உண்மையான கட்டுப்பாட்டுக் கோட்டருகே அமைந்துள்ளது. இந்த ஏரியின் மூன்றில் ஒரு பகுதி இந்தியாவின் எல்லைப் பகுதியிலும், இரண்டு பகுதி திபெத்திலும் உள்ளது.  இந்தியாவின் இராணுவ முக்கியத்துவமான மையமாக இந்த ஏரி கருதப்படுகிறது. 

இந்தியாவில் பாதியும், திபெத்தில் மீதியுமாக 134 கிலோமீட்டர் நீளமும், 5 கிலோமீட்டர் அகலமும் கொண்ட இந்த ஏரியின் பாதிக்கு மேற்பட்ட பகுதி திபெத் தேசத்துக்குள் பரவியுள்ளது. இந்தியாவுக்கும் சீனாவுக்கும் இடையே உள்ள எல்லை கட்டுப்பாட்டுப் பகுதியில், இரு நாடுகளுக்கிடையே உள்ள பிரச்சினைக்குரிய பகுதியில் அமைந்துள்ளது. இதன் நடுவே எல்லை கட்டுப்பாட்டுக் கோடு செல்கிறது.

பாங்காங் ஏரி உப்புநீர் ஏரியாக இருந்தபோதும், குளிர்காலங்களில் இதிலுள்ள நீர் முழுவதும் பனிக்கட்டியாக உறைந்து விடுகிறது. இனப்பெருக்கம் செய்யும் பறவைகள், புலம்பெயர் பறவைகள் உட்பட அதிக எண்ணிக்கையிலான பறவைகள் இனப்பெருக்கத்துக்காக பாங்காங் ஏரிக்கு வந்து செல்கின்றன. பறவைகளும், விலங்குகளும், பார் போன்ற தலையுடைய வாத்து, பிராமினி வாத்துகள், சைபீரியக் கொக்கு, நீர்க்கோழி போன்ற பறவையினங்களும், மார்மோத், கியாங்க் உள்ளிட்ட வனவிலங்குகளும் பாங்காங் ஏரியில் காணப்படுகின்றன. பாங்காங் ஏரியின் தண்ணீரில் உப்பு மிகுந்து காணப்படுவதால் நுண்ணுயிரிகளும், தாவரங்களும் மிகக் குறைவான அளவே வளர்கின்றன. எனினும், இந்த ஏரியை சுற்றிலுமுள்ள சதுப்பு நிலத்தில் சிலவகைப் பல்லாண்டு தாவரங்களும், புதர்களும் காணப்படுகின்றன.

## இதனையும் காண்க
* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* கல்வான் நதி
* உண்மையான கட்டுப்பாட்டுக் கோடு 
* திஸ்கித்
* துர்புக்

## சான்றுகள்

பகுப்பு:லே மாவட்டம்
பகுப்பு:லடாக்கில் உள்ள ஏரிகள்
பகுப்பு:திபெத்திய ஏரிகள்
தாவரத்தண்டு

**தண்டு** (*stem*)  அல்லது **தாவரத்தண்டு** கலன்றாவரத்தின் இரு முதன்மை கட்டமைப்பு அச்சுக்களில் ஒன்றாகும்; மற்றது வேராகும். பொதுவாகத் தண்டு கணுக்களாகவும் கணுவிடைகளாகவும் பிரிக்கப்படுகின்றன.  கணுக்கள் இலைகளாகவும்,  வேர்களாகவும், மற்றத் தண்டுகளாகவும், அல்லது பூக்களாகவும் (பூந்துணர்கள்) வளர்கின்ற தளிர்களைத் தாங்குகின்றன; கணுவிடைகள் ஒரு கணுவை மற்றொன்றிலிருந்து பிரிக்கின்றன.  பெரும்பாலானத் தாவரங்களில் தண்டுகள் நிலப்பரப்பிற்கு மேலாக உள்ளன; நிலத்திற்கு அடியில் தண்டுள்ளத் தாவரங்களும்  உள்ளன.

தண்டுகள் நான்கு பணிகளைச் செய்கின்றன:
* இலைகள், மலர்கள் மற்றும் பழங்களுக்கு ஆதரவும் உயரமும் தருகின்றன. தண்டுகள் இலைகளை ஒளியை நோக்கி வைக்கின்றன. தாவரத்தின் பூக்களும் கனிகளும் வைக்கப்பட இடமளிக்கின்றன. 
* காழ் மற்றும் உரியம் மூலம் வேர்களுக்கும் குருத்துக்களுக்கும்  நீர்மத்தை கொண்டு செல்கின்றன.
* ஊட்டச்சத்து சேகரிப்பு
* புதிய உயிருள்ளத் திசு தயாரிப்பு. தாவரத் திசுவின் வாழ்நாள், பொதுவாக, ஒன்றிலிருந்து மூன்றாண்டுகளாகும். தண்டுகளிலுள்ள பிரியிழையங்கள் ஆண்டுதோறும் புதிய உயிருள்ள திசுக்களை உருவாக்குகின்றன.

## தண்டில் ஒளிச்சேர்க்கை
குறிப்பிட்ட தாவரங்கள் ஓளிச்சேர்க்கையை தட்டையான தண்டுப் பகுதியின் வழி செய்கின்றன. இலையின் தொழிலை தண்டு செய்வதின் காரணமாக இவ்வமைப்பை ”இலை தொழில் தண்டு" என்கிறோம்.

## சப்பை தண்டு
சப்பை தண்டும்  இலைதொழில் தண்டும் ஒன்றன்று. சப்பை தண்டு வரையறுக்கப்பட்ட வளர்ச்சியை உடையது. இவை ஒன்று அல்லது இரண்டு கணுஇடை மட்டும் கொண்டதாக வளரும்.
எடுத்துக்காட்டு:
#இரணகள்ளி[Bryophyllum Kalanchoe]
#தண்ணீர்விட்டான்[Asparagus]

## மேற்கோள்கள்

## மேலும் படிக்க
* 

## வெளி இணைப்புகள்
* 

பகுப்பு:தாவரவியல்
பகுப்பு:தாவரத் தண்டு
பகுப்பு:தாவர அமைப்பியல்
பகுப்பு: துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்

பகுப்பு:தாவர அமைப்பியல்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
தேசிய நெடுஞ்சாலை 1டி (இந்தியா)

**தேசிய நெடுஞ்சாலை 1டி** (NH 1D), இது ஸ்ரீநகர் - லே நெடுஞ்சாலை என்றும் அறியப்படுகிறது. ஜம்மு காஷ்மீர் ஒன்றியப் பகுதியில் உள்ள நெடுஞ்சாலைகளில் ஒன்று. இந்த நெடுஞ்சாலை ஸ்ரீநகர் மற்றும் லடாக் ஒன்றியப் பகுதியின் தலைநகரமான லே நகரத்தை இணைக்கிறது. ஸ்ரீநகர்-லே நெடுஞ்சாலை 2006ஆம் ஆண்டு தேசிய நெடுஞ்சாலையாக மாற்றப்பட்டது.
ஸ்ரீநகரிலிருந்து கார்கில் வழியாகச் செல்லும் ஸ்ரீநகர்-லே நெடுஞ்சாலை, கடல் மட்டத்திலிருந்து 11000 அடி உயரத்திற்கு மேல், 434 கிலோ மீட்டர் நீளமுடையது.

## படக்காட்சிகள்

Image:Srinagar Leh Highway India.jpg|ஸ்ரீநகர் - லே நெடுஞ்சாலை
Image:Kashmir Valley to Ladakh bus route.jpg
Image:Zojila Road.jpg
Image:A view from Zoji La.jpg
File:Srinagar Leh Highway India.jpg
File:National Highway 1D near Leh.jpg
File:Srinagar-Leh Highway BW.jpg|தேசிய நெடுஞ்சாலை அருகில் லே, லடாக்


## இதனையும் காண்க
* ஜவகர் குகை
* செனானி-நஷ்ரி சுரங்கச்சாலை
* பனிஹால்-காசிகுண்ட் சுரங்கச்சாலை
* பீர் பாஞ்சால் சுரங்க இருப்புப்பாதை
* ஜம்மு-பாரமுல்லா இருப்புப் பாதை
*  சோஜி லா சுரங்கச்சாலை
## மேற்கோள்கள்

## வெளி இணைப்புகள்
*High Road To.. updates on the Sringar-Leh Road
*NH 1D Map
*http://www.hindustantimes.com/Punjab/Chandigarh/Srinagar-Leh-highway-reopens/SP-Article1-846094.aspx 

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 2எ (இந்தியா)

**தேசிய நெடுஞ்சாலை 2எ** (NH 2A) ஆனது உத்திர பிரதேசத்தில் உள்ளது. வட மாநிலத்தின் குறைவான நீளத்தை கொண்ட சாலை ஆகும்.
சிகந்தரையும் போக்னிபூரையும் இணைக்கிறது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:உத்தரப் பிரதேசம்
செங்டு ஜே-20

**செங்டு ஜே-20** (*Chengdu J-20*) என்பது மறைந்து தாக்கும், இரட்டைப் பொறி கொண்ட, ஐந்தாம் தலைமுறை சண்டை வானூர்தி மாதிரி ஆகும். இது சீனாவின் மக்கள் விடுதலை இராணுவ வான்படைக்காக செங்டு பறப்பியல் விண்வெளிக் கூட்டுத்தாபனத்தினால் தயாரிக்கப்படுகிறது. ஜே-20 தன் கன்னிப் பறப்பை 11 சனவரி 2011, அன்று மேற்கொண்டது. இது 2017-2019 ஆம் ஆண்டளவில் செயற்பாட்டுக்கு வரும் என்று எதிர்பார்க்கப்படுகிறது

## விவரக்கூற்று

### குறிப்புகள்

## வெளி இணைப்புகள்

* AirForceWorld.com - J-20 Photos and Introduction 
* YouTube.com - The Latest J-20 Flight Test

பகுப்பு:சீனப் போர் வானூர்திகள்
தொழில்முறை வலைப்பின்னல் சேவை

**தொழில்முறை வலைப்பின்னல் சேவை** என்பது ஒருவகையான சமூக வலைத்தள சேவையாகும். இது குறிப்பாக தனிநபர் தகவல் மட்டும் சாராத, வணிக நோக்குடைய கலந்துரையாடல்களையும், உறவுகளையும் ஏற்படுத்த மேம்படுத்த உதவும் ஒரு சமூக வலைத் தள சேவையாகும். 

## உதாரணங்கள்
* லிங்டின்
* கிளாஸ்டோர்

## மேலும் பார்க்க
*வலை 2.0
*சமூக வலைத் தளங்கள்
*மெய்நிகர் உலகம்

## மேற்கோள்கள்

பகுப்பு:இணையச் சமூக வலைப்பின்னல்கள்
பகுப்பு:மின் வணிகம்
எயோலசு

**எயோலசு** (*Aeolus*, (; **எயோலஸ்**, , *Aiolos*) மூன்று புராணக் கதாபாத்திரங்களைக் குறிக்கும் பெயர். கிரேக்க புராணத்தின்படி காற்றை ஆட்சி செய்யும் அரசனைக் குறிக்கிறது.  இந்த மூன்று கதாபாத்திரங்களையும் எப்பொழுதும் தனித்தனியாக பிரித்துக் கூறுவது கடினமாகும். பழமையான புராண ஆசிரியர்கள்கூட எது எந்த எயோலசைப் பற்றியது என்று குழம்பியுள்ளதாகத் தெரிகிறது. டியோடரஸ் சிர்குலஸ் (அவரே குழம்பியிருப்பது தெளிவான போதிலும்) இந்த மூன்று எயோலஸ்களை வரையறைக்க முயற்சித்தார். அவருடைய கருத்து பின்வருமாறு: சுருக்கமாக, முதலாம் எயோலஸ் எயோலியன் இனத்தை உருவாக்கிய எலென், எபோனிமசு ஆகியோரின் மகனாவார்;  இரண்டாமவர், டெரீனியன் கடலில் உள்ள தீவுப்பகுதியை வழிநடத்திய போசீடானின் மகனாவார்; மூன்றாம் எயோலஸ் ஹிப்போடெஸின் மகனாவார்.  இவர் *[[ஒடிசி (இலக்கியம்)|ஒடிசி]]*யில் பத்தாவது புத்தகத்தில் காற்றின் தேவனாக போற்றப்பட்டுள்ளார்.  மென்மையான மேற்கு காற்றில் கடலில் எளிதாகப் பயணித்து இத்தாகாவிலுள்ள தனது வீட்டிற்குச் செல்ல,  ஒடிஸியசுக்கு சிறைபிடிக்கப்பட்ட காற்றை ஒரு பையில் இறுக்கமாக அடைத்துக் கொடுத்து உதவியவர் இந்த மூன்றாம் எயோலஸ் என்று ஒடிசியில் குறிப்பிடப்பட்டுள்ளது. ஆனால், அவனது சக பயணிகள் அந்தப் பையிலிருப்பது விலையுயர்ந்த பொருட்கள் என்று நினைத்து அதைத் திறக்க, விடுபட்ட காற்று மாபெரும் புயலாக மாறியதால், எளிதாக முடியவேண்டிய பயணம் நீண்ட பயணமானது. இவர்களுக்குள்ளான துல்லியமான உறவுமுறை தெளிவற்றதாக இருந்தாலும், (குறிப்பாக இரண்டாம் மற்றும் மூன்றாம் எயோலஸ்கள்), இந்த மூன்று எயோலஸ்களும் வம்சாவளியின்படி ஒருவருக்கொருவர் தொடர்புடையவராகவே அறியப்படுகின்றனர்.

## மேற்கோள்கள்

## வெளி இணைப்புகள்

*Theoi Project - Aiolos
*Aeolus 

பகுப்பு:கிரேக்கக் கடவுளர்
பகுப்பு:கிரேக்கத் தொன்மவியல்
காடேக்

**காடேக்** (ஆங்கிலம், மலாய் மொழி: ***Gadek***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் பழமையான கிராமப்புற நகரம் ஆகும். இந்த நகரம் மலாக்கா மாநகரத்தில் இருந்து 20 கி.மீ., தொலைவிலும் அலோர் காஜா நகரில் இருந்து 5 கி.மீ. தொலைவிலும் இருக்கிறது. இந்த நகரத்திற்கு அருகில் உள்ள வெந்நீர் ஊற்று, மலேசிய வாழ் மக்களிடையே பிரசித்தி பெற்றது.

## காடேக் வெந்நீர் ஊற்று
மலாக்கா மாநிலத்தில் உள்ள மற்ற கிராமப்புற நகரங்களைப் போல, காடேக் நகரமும் ஒரு சாதாரண நகரமாக இருந்தாலும், அங்கு இருக்கும் வெந்நீர் ஊற்று தான் அந்த நகருக்கு சிறப்பு செய்கிறது. தொலைவிலுள்ள சிங்கப்பூரில் இருந்தும் சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.

இந்த ஊற்றுக்கு நோய்களைக் குணப்படுத்தும் மருத்துவத் தன்மைகள் இருப்பதாக மக்கள் நம்புகின்றனர். இதை இங்குள்ள மக்கள் *ஆயர் பனாஸ் காடேக்* *(Air Panas Gadek)* என்று அழைக்கிறார்கள்.

மலாக்கா மாநிலத்தில் மூன்று வெந்நீர் ஊற்றுகள் உள்ளன. காடேக் வெந்நீர் ஊற்றைத் தவிர, ஜாசின், பெம்பான் நகரில் ஒரு வெந்நீர் ஊற்று உள்ளது. மற்றொன்று செரானா பூத்தே வெந்நீர் ஊற்று *(Cerana Putih Hot Spring).* இந்த ஊற்று அலோர் காஜா, தாபோ நானிங் எனும் இடத்தில் உள்ளது.

மலாயாவைப் பிரித்தானியர்கள் ஆட்சி செய்த போது, பிரித்தானிய இராணுவ வீரர்கள் இந்த நீர் ஊற்றைக் கண்டுபிடித்தனர். அதுவரையில் உள்ளூர் மக்களுக்குத் தெரியாமல் இருந்தது. நோய் நொடிகளைக் குணப்படுத்துவதற்காக, பிரித்தானிய இராணுவ வீரர்கள் அடிக்கடி இங்கு வருகை புரிந்து உள்ளனர். சுடுநீர் குளத்திற்கு அருகே தற்காலிகமாகத் தங்கி இருந்துள்ளனர். பிரித்தானியர்கள் மலாயாவை விட்டுப் போகும் வரையில், அந்த நீர் ஊற்றைப் பற்றிய தகவல்கள் ரகசியமாகவே இருந்துள்ளன.

## அருகிலுள்ள நகரங்கள்
* பாடாங் செபாங்
* கெமுனிங்
* கிளேமாக்
* அலோர் காஜா

## அருகிலுள்ள கிராமங்கள்
* கம்போங் புங்கூர்
* கம்போங் தஞ்சோங்
* கம்போங் புக்கிட் நங்கா
* கம்போங் பிஞ்சாய் 1
* கம்போங் பாரு 1 காடேக் 
* கம்போங் பாரு 2 காடேக் 
* கம்போங் எம்பாங் பத்து

## மேற்கோள்கள்

‎

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
மெல்பேர்ண் நாற்சதுர விளையாட்டரங்கம்

{{Infobox stadium
| name                = மெல்பேர்ண் நார்சதுர விளையாட்டரங்கம்Melbourne Rectangular Stadium
| nickname            =
| logo_image          = 
| image               = 
| caption             = AAMI பூங்கா
| fullname            =
| location            = எட்வின் ஃபிளாக் தரை, ஒலிம்பிக் புலெவார்ட், மெல்பேர்ண், விக்டோரியா, ஆஸ்திரேலியா
| coordinates         = 
| broke_ground        = 2007
| built               = 2010
| opened              = 7 மே 2010
| construction_cost   = A$268 மில்.
| suites              = 24
| owner               = விக்டோரியா மாநில அரசு
| operator            = மெல்பேர்ண், ஒலிம்பிக் பூங்காக்கள் அறக்கட்டளை
| architect           = கொக்சு ஆர்க்கிடெக்ட்சு
| contractor          = குரோக்கோன்
| engineers           = அருப், நோர்மன் டிஸ்னி, யங்
| quantity_surveyor   = 
| surface             = StaLok புற்தரை
| lighting            = தோர்ன் லைட்டிங்
| dimensions          = 136 x 85மீ
| former_names        =
| tenants             = 
| seating_capacity    = மொத்தம்: 30,050
}}
**மெல்பேர்ண் நாற்சதுர விளையாட்டரங்கம்** (*Melbourne Rectangular Stadium*) என்பது ஆத்திரேலியாவின் விக்டோரியா மாநிலத் தலைநகர் மெல்பேர்ண்னில் அமைந்துள்ள ஒரு விளையாட்டரங்கம் ஆகும். இவ்விளையாட்டரங்கம் தற்போது **ஏஏஎம்ஐ பூங்கா** (*AAMI Park*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது.

மெல்பேர்ன் நாற்சதுர விளையாட்டரங்கம் என அழைக்கப்பட்ட இது ஏஏஎம்ஐ காப்பீட்டு நிறுவனத்துடன் செய்து கொள்ளப்பட்ட 8-ஆண்டு ஒப்பந்தத்தின் படி ஏஏஎம்ஐ பூங்கா என்ற பெயரில் 2010 மார்ச் 16 முதல் அழைக்கப்படுகிறது. மெல்பேர்ணில் தேவைக்கென-நிர்மாணிக்கப்பட்ட முதலாவது பெரிய நாற்சதுர-வடிவ விளையாட்டரங்கம் இதுவாகும். இவ்வரங்கத்தில் ஆசியக் கிண்ணம் கால்பந்து 2015 போட்டிகளின் ஏழு ஆட்டங்களும், காலிறுதி ஆட்டமும் விளையாடப்பட்டது. மெல்பேர்ணின் நீள்வட்ட விளையாட்டரங்குகளான எம்சிஜி, டொக்லாந்து விளையாட்டரங்கு, பிரின்சசு பார்க் ஆகியன அவுஸ்திரேலியக் காற்பந்தாட்டம் அல்லது துடுப்பாட்டம் விளையாடுவதற்கு ஏற்றவை ஆகும். மெல்பேர்ணின் பெரிய நாற்சதுர விளையாட்டரங்கம் ஒலிம்பிக் பூங்கா விளையாட்டரங்கம் ஆகும். இது தடகள விளையாட்டிற்கு உகந்தது.

## மேற்கோள்கள்

## வெளி இணைப்புகள்

* AAMI Park official website 

பகுப்பு:ஆத்திரேலிய விளையாட்டரங்குகள்
பகுப்பு:விக்டோரியா (மாநிலம்)
பகுப்பு:மெல்பேர்ண்
தேசிய நெடுஞ்சாலை 4எ (இந்தியா)

**தேசிய நெடுஞ்சாலை 4எ** (NH 4A) கர்நாடக மாநிலத்தில் உள்ள பெல்காம்(பெளகாவி) பகுதியையும், கோவா மாநிலத்தில் உள்ள பணஜி பகுதியையும் இணைக்கிறது. இதன் மொத்த நீளம் 153 கி.மீ. (95 மைல்) ஆகும். இதன் மொத்த நீளத்தில் 82 கி.மீ. (51 மைல்) கர்நாடக மாநிலத்திலும், 71 கி.மீ. (44 மைல்) கோவா மாநிலத்திலும் செல்கிறது.

## வழித்தடம்
*கான்பூர்
*அன்மோத்
*போன்டா

## மேற்கோள்கள்

பகுப்பு:இந்திய தேசிய நெடுஞ்சாலைகள்
புபொப 53

**புபொப 53** *( NGC 53)* என்பது தென் விண்மீன் குழாமில்  உள்ள ஒரு தண்டு கருச்சுருள் அண்டமாகும். இது 1836 ஆம் ஆண்டு செப்டம்பர் 15 ஆம் நாளில் சான் எர்சல் என்பவரால் கண்டறியப்பட்டது. இவர் புபொப 53 மிக மங்கலானது, சிறியது மற்றும் நீட்டிப்பாக காணப்படுகிறது என்று விவரித்துள்ளார். இந்தக் கருச்சுள் அண்டம் தோராயமாக 120000 ஒளியாண்டுகள் தொலைவை விட்டமாக கொண்டுள்ளது. இது நமது பால்வெளியைப் போலவே மிகப்பெரியது ஆகும்.

## மேற்கோள்கள்

0053
00982
புபொப 0053
சுகோய் எஸ்யு-57

**சுகோய் எஸ்யு-57** என்பது ஒரு மீயொலிவேக பன்முகச் சண்டை வானூர்தியாகும்.  இது உருசிய நாட்டின் சுகோய் நிறுவனத்தால் வடிவமைக்கப்பட்டு தயாரிக்கப்படுகின்ற இரட்டைப் பொறி கொண்ட ஐந்தாம் தலைமுறை சண்டை வானூர்தியாகும். பன்முகச் சண்டை வானூர்தியான இது வான் மேலாதிக்கம், தரைத்தாக்குதல் ஆகிய நடவடிக்கைகளுக்கும் பயன்படுத்த முடியும்.

இது உருசிய இராணுவ சேவைக்காக கரவு தொழில்நுட்பம் கொண்டு வடிவமைக்கப்பட்ட முதல் வானூர்தியாகும். இந்த வானூர்தியானது உருசிய வான்படையில் மிக்-29 மற்றும் சுகோய் எஸ்யு-27 ஆகிய வானூர்திகள் ஓய்வு பெறும் போது அதிகளவில் சேர்க்கப்படும் எதிர்பார்க்கப்படுகிறது. இது பல நாடுகளுக்கும் ஏற்றுமதி செய்ய திட்டமிடப்பட்டுள்ளது. இதன் முதல் முன்மாதிரி 2010 இல் அறிமுகப்படுத்தப்பட்டது.

## விவரக்குறிப்புகள்

## மேற்கோள்கள்

## வெளி இணைப்புகள்

பகுப்பு:சுகோய் போர் வானூர்திகள்‎
அன்றில் (இதழ்)

**அன்றில்** 1996இல் ஜெர்மனியில் இருந்து வெளிவந்த சஞ்சிகை. இதன் ஆசிரியர் குமாரு மதிவாணன். இது செருமானிய தமிழாலய ஆசிரியர் குமாரு. மதிவாணனால், மாணவர்களின் தமிழ்மொழி ஆற்றலையும், கலை ஆற்றலையும் ஊக்குவிக்கு முகமாக தொடங்கப்பெற்றது.

## முதல் இதழ்

புதுச்சேரியில் ஒரு அன்றில் இதழ்

கடந்த 1990 தொடக்கம் இந்திய யூனியன் பிரதேசமான புதுச்சேரி மாநிலம் பாகூர்  என்ற சிற்றூரில் இருந்து. அன்றில் என்ற பெயரில் ஒரு இதழ் வெளிவந்தது. இந்த இதழை நடத்தியவர் புலவர். சி வெற்றிவேந்தன் என்பவர் இவரின் இயற்பெயர் சி.ஜெயபால் என்பதாகும். தொடக்கத்தில். மாத இதழாக வெளிவந்தது. பின்னர் காலாண்டு இதழாக வந்தது. தமிழ் மொழி இன நலன் சார்ந்த கருத்துகளை சுமந்து இந்த இதழ் வந்தது. புலவர் வெற்றிவேந்தனின் சொந்த ஊர் கடலூர் வட்டம் கரைமேடு என்ற சிற்றூர் ஆகும். அவர் பாகூர்  அன்னுசாமி  பள்ளியில் தமிழாசிரியராக பணி செய்து வந்து ஓய்வு பெற்றவர். பாகூர்  அன்றில் இதழ் நிதி நெருக்கடி காரணமாக கடந்த 2005ம் ஆண்டில் நின்றுவிட்டது.

## முகப்பட்டை
தமிழாலய மாணவி தீபாவினால் வரையப் பெற்ற ஓவியத்துடன் ஒக்டோபர் மாத (1996) சஞ்சிகை வெளிவந்தது.

## உள்ளடக்கம்
கவிதைகள், சிறுகதைகள், கட்டுரைகள், துணுக்குச் செய்திகள், ஓவியம் ஆகியன இடம் பெற்றுள்ளன. 

## வெளி இணைப்புகள்

பகுப்பு:1990 களில் வெளிவந்த தமிழ் இதழ்கள்
பகுப்பு:யேர்மனியத் தமிழ் இதழ்கள்
தேசிய நெடுஞ்சாலை 4பி (இந்தியா)

**தேசிய நெடுஞ்சாலை 4பி** (NH 4B) அல்லது பன்வேல் மாற்று வழி பன்வேலில் தொடங்கி பாலஸ்பியில் முடிகிறது. இதன் மொத்த நீளம் 20 கி.மீ. (12 மைல்) ஆகும்.

## வழித்தடம்
*கலம்போலி
*பர்பாடா
*பன்வேல்
*பலஸ்பி

## மேற்கோள்கள்

பகுப்பு:இந்திய தேசிய நெடுஞ்சாலைகள்
புபொப 54

**புபொப 54** *( NGC 54)* என்பது திமிங்கில விண்மீன் குழாமில் விளிம்பில் உள்ள ஒரு சுருள் விண்மீன் பேரடை ஆகும். இது 1886 ஆம் ஆண்டில் வில்லெம் டெம்பல் என்பவரால் கண்டறியப்பட்டது. இவர் புபொப 54 மிக மங்கலாகவும் அழகிய சிறிய வட்டவடிவிலும் காணப்படுகிறது என்று விவரித்துள்ளார். இந்தக் விண்மீன் பேரடை தோராயமாக 90000 ஒளியாண்டுகள் தொலைவை விட்டமாக கொண்டுள்ளது. இது நமது பால் வெளியை விட சற்று சிறியதாக காணப்படுகிறது.

## மேற்கோள்கள்

0054
1011
பகுப்பு:சுருள் விண்மீன் பேரடை
பகுப்பு:திமிங்கில விண்மீன் குழாம்
மலேசிய மாநகரங்கள்

இது மலேசியாவில் உள்ள மாநகரங்களின் பட்டியல். மலேசியாவைப் பொருத்த வரையில், மக்கள் அதிகமாக வாழும் பகுதிகளுக்கு, சட்டப்படியான மாநகரத் தகுதி வழங்கப் படுகிறது. அந்த மாநகரத் தகுதி, பண்டார் ராயா என்றும் அழைக்கப் படுகிறது. எனினும், மிகையாக நகர்மயமான ஒரு சில பகுதிகளுக்கும்; மிகையாக மக்கள் தொகை கொண்ட ஒரு சில பகுதிகளுக்கும், மாநகரத் தகுதிகள் இன்னும் கிடைக்கப் பெறுவதில் தாமதம் ஏற்பட்டுள்ளது. இருப்பினும், பேச்சு வழக்கில் அவை மாநகரங்கள் என்றே அழைக்கப் படுகின்றன.

பெரும்பாலும், உள்ளூராட்சிக்குள் அமைந்து இருக்கும் ஓர் இடத்திற்கு மாநகரத் தகுதி வழங்கப்பட்டு விடுகிறது. அந்த வகையில், மாநகரத் தகுதி கிடைக்கப் பெறாத ஒரு பகுதி இருந்தால், அது சட்டப்படியான ஒரு நகராட்சியாகப் பட்டியலிடப் படுகிறது. அல்லது சட்டப்படியான ஒரு நகரமாகப் பட்டியலிடப் படுகிறது.

## மலேசியாவில் உள்ள மாநகரங்கள்
மலேசியாவில் மாநகரத் தகுதி வழங்கப்பட்ட இடங்களின் பட்டியல். (தேதி வாரியாக)

* ஜோர்ஜ் டவுன், பினாங்கு (1 ஜனவரி 1957)
* கோலாலம்பூர் (1 பிப்ரவரி 1972) 
* ஈப்போ (27 மே 1988)
* கூச்சிங் (1 ஆகஸ்டு 1988)
* ஜொகூர் பாரு (1 ஜனவரி 1994)
* கோத்தா கினபாலு (2 பிப்ரவரி 2000)
* ஷா ஆலாம் (10 அக்டோபர் 2000)
* மலாக்கா நகரம் (15 ஏப்ரல் 2003)
* அலோர் ஸ்டார் (21 டிசம்பர் 2003)
* மிரி  (20 மே 2005)
* பெட்டாலிங் ஜெயா (20 சூன் 2006)
* கோலா திரங்கானு (1 ஜனவரி 2008)
* செபராங் பிறை (16 செப்டம்பர் 2019)

## பினாங்கு
மலேசியாவிலேயே மாநகரம் எனும் தகுதியை முதன்முதலில் பெற்றது ஜோர்ஜ் டவுன், பினாங்கு. மலாயா சுதந்திரம் அடைவதற்கு முன்னதாகவே 1 ஜனவரி 1957-இல், எலிசபெத் மகாராணியார் வழங்கிய அரச பட்டயத்தின் மூலமாக ஜோர்ஜ் டவுன் நகரம், மாநகரத் தகுதியைப் பெற்றது. அதற்கு முன்னர் 1951-ஆம் ஆண்டிலேயே சிங்கப்பூர் மாநகரத் தகுதியைப் பெற்று விட்டது.

எனினும், 1965-இல் ஜோர்ஜ் டவுன் நகரத்தின் ஊராட்சி அரசு தேர்தலை நடுவண் அரசு ரத்து செய்தது. 1966-இல், நகராண்மைக் கழகத்தின் நிர்வாகம், பினாங்கு முதலமைச்சரின் கீழ் கொண்டு வரப்பட்டது. 1974-இல் அனைத்து பினாங்கு தீவிற்கும் ஒரே ஒரு நகராண்மைக் கழகம் அமைக்கப் பட்டது. அதாவது, பினாங்கு ஊராட்சி மாவட்டக் கழகத்துடன் ஜோர்ஜ் டவுன் நகராண்மைக் கழகம் இணைக்கப்பட்டது. அதனால், ஜோர்ஜ் டவுன் மாநகர்த் தகுதியை இழந்தது.

இதற்கிடையில், 2014 நவம்பர் மாதம், பினாங்கு ஊராட்சி மாவட்டக் கழகத்தை நகராண்மைக் கழகமாகத் தகுதி உயர்த்த மலேசிய அமைச்சரவை கொள்கை அளவில் ஏற்றுக் கொண்டது. ஜோர்ஜ் டவுன்  மாநகரத் தகுதி அதிகாரப்பூர்வமாக ரத்து செய்யப்படவில்லை என்றாலும், ஜோர்ஜ் டவுன் என்பது கூட்டாண்மைக்குரிய தகுதியுடன் விளங்குகிறதா அல்லது மாநகரமாக விளங்குகிறதா என்பது ஒரு கேள்விக்குறியாக இருந்து வந்தது. பல கோரிக்கைகளுக்குப் பின்னர் 2015-இல் ஜோர்ஜ் டவுனுக்கு மாநகர் தகுதி வழங்கப்பட்டது.

## படத் தொகுப்பு


படிமம்: KLCC Seen From Pertama.JPG|கோலாலம்பூர்
படிமம்: Gurney Drive, George Town (2011).jpg|ஜோர்ஜ் டவுன்
படிமம்: Tiong Nam Logistic Building, Johor Bahru.jpg|ஜொகூர் பாரு
படிமம்: Perdana Putra Night View.jpg|பெட்டாலிங் ஜெயா
படிமம்: Shah Alam Lake Gardens, Selangor.jpg|ஷா ஆலாம்
படிமம்: Ipoh skyline.jpg|ஈப்போ
படிமம்: Malacca Malaysia Jonker-Walk-Arch-and-Tamil-Methodist-Church-01.jpg|மலாக்கா நகரம்



## மேற்கோள்கள்
உலோகிரி

**உலோகிரி** (*Lohri*, குர்முகி: ਲੋਹੜੀ, தேவநாகரி: लोहड़ी) தெற்காசியாவில் பஞ்சாப் பகுதி மக்கள் திருவிழா ஆகும். இதற்கான தோற்றங்கள் பலவாயினும் அவை பஞ்சாபுடன் தொடர்பு கொண்டவையாக உள்ளன. இது முதலில் குளிர்காலக் கதிர்திரும்பும் நாளில் கொண்டாடப்பட்டுள்ளது. இந்நாளில் அவ்வாண்டின் இரவு மிகச் சிறியதாகவும் பகல் மிகப் பெரியதாகவும் அமைகிறது.இது தென்னிந்தியாவில் போகி பண்டிகைக்கு ஒத்திருக்கிறது. 

## உலோகிரியும் குளிர்காலக் கதிர்த்திருப்பமும்

### தோற்றம்
## அறுவடைத் திருவிழாவாக, உலோகிரி

உலோகிரி குறுவைப்பயிர் (ராபி) அறுவடையுடன் தொடர்புடைய. அறுவரைத் திருநாளாகும். வழக்கமாக ஜனவரியில் கரும்பு அறுவடை செய்யப்படுகிறது.எனவே இது அறுவடைப் பண்டிகையாகவும் கருதப்படுகிறது. பொதுவாக கரும்பு ஜனவரியில் இருந்து அடுத்த ஆண்டு மார்ச்சு வரையில் பயிரிடப்படும். அறுவடை திசம்பரில் இருந்து மார்ச்சுக்குள் முடிவடையும். பயிர்ச்சுழற்சி 12 முதல் 18 மதங்களாக அமையும். மற்றொரு முதன்மையான உணவு முள்ளங்கியாகும். இது அக்தோபரில் இருந்து ஜனவரிக்குள் அறுவடை செய்யப்படும். இந்தத் திருவிழாவின்போது வயல்களில் சொக்கப்பனைபோல் தீமூட்டி சுற்றி நின்று ஆடுவார்கள். தீக்கடவுளை வணங்கி நாட்டுப்புறப் பாடல்களைப் பாடுவார்கள். இனிப்பு, கரும்பு, அரிசி உள்ளிட்ட தணியங்களை தீயில் போடுவதும் உண்டு.

## உலோகிரியும் புத்தாண்டும்

## உணவு

மரபாக,  எள்ளுருண்டை, கடுகிலைக் கீரை) ஆகியவற்றை கோதுமை கல்லடை (கல் ரொட்டி), முள்ளங்கி, வேர்க்கடலை, வெல்லம் சேர்த்து உண்பர்.மரபாக  "வெல்ல எள்ளரிசி"யும் உண்பர்.

## பட்டம் விடல்

பஞ்சாபின் சில பகுதிகளில் இந்நாளில் பட்டம் விடப்படுகிறது. வீட்டின் மாடிக்குச் சென்று பலவண்ணங்களிலும் அளவுகளிலும்  பட்டங்களைப் பறக்கவிடுகின்றனர்.

## கொண்டாட்டங்கள்

## மேலும் காண்க
* பொங்கல்
* மகி
* போகி

## மேற்கோள்கள்

Lohri Poems 2016 Harvest season Top Songs 

## வெளி இணைப்புகள்
*Why we can celebrate Lohri Festival ? 
*Origin of Lohri
*Panchang to find exact date of sun's entry into makara

பகுப்பு:பஞ்சாபி பண்பாடு
பகுப்பு:பஞ்சாபித் திருவிழாக்கள்
பகுப்பு:குளிர்காலப் பண்டிகைகள்
பகுப்பு:அறுவடைப் பண்டிகைகள்
பகுப்பு:இந்தியப் புத்தாண்டுகள்
பகுப்பு:இந்து சமய விழாக்கள்
பகுப்பு:இந்தியாவின் அறுவடை விழாக்கள்
இயக்குநரின் வெட்டு

**இயக்குநரின் வெட்டு** என்பது தனியான முறையில் படத்தொகுப்பு செய்யப்பட்ட ஒரு திரைப்படப் பதிப்பு. இது திரையரங்குகளில் காட்டப்படும் பதிப்பில் இருந்து வேறுபடும். திரையரங்கப் பதிப்பு வசூலைக் கருத்திற் கொண்டுப் பரவலர் இரசனைக்கேற்ற படி மாற்றியமைக்கப்படும். இயக்குநரின் வெட்டுப் பதிப்போ இயக்குநர் என்ன சொல்ல நினைத்தாரோ அதே வண்ணம் அமைந்திருக்கும். பொதுவாக இது திரையரங்கப் பதிப்பை விட நீளமாக இருக்கும்.

சிறப்புப் பதிப்பு என்பது இயக்குநரின் வெட்டைப் போன்றதாகும். பீட்டர் ஜாக்சனின் தி லார்ட் ஆஃப் தி ரிங்சு இதற்கு ஓர் உதாரணம். இது தீவிர இரசிகர்களுக்கென்றே வெளியிடப்பட்டது. இதில் பல சிறப்பு ஒலி ஒளி அம்சங்கள், திரைப்பதிப்பில் இல்லாத பல காட்சிகள் என்று பல அம்சங்கள் இருந்தன.

## மேற்கோள்கள்

பகுப்பு:திரைப்படம்
புபொப 55

**புபொப 55** *( NGC 55)*என்பது  மெகல்லன் வகை தண்டு கருச்சுருள் அண்டம் ஆகும். இது சிற்ப விண்மீன் குழாமுக்கு  வெளியே 70 இலட்சம் ஒளியாண்டுகள் தொலைவில் அமைந்துள்ளது. புபொப 300 என்று பட்டியலிடப்பட்டுள்ள வானுறுப்பும் இதுவும் உட் குழுவிற்கு உள்ள விண்மீன் பேரடைகளாக உள்ளன. ஏறக்குறைய இவை உட் குழுவிற்கும் சிற்ப விண்மீன் குழாமுக்கும் இடையில் இருப்பதாகக் கருதப்படுகிறது.

## அருகிலுள்ள பேரடைகள் மற்றும் குழு தொடர்பான தகவல்கள்

புபொப 55 மற்றும் சுருள் வின்மீன் பேரடையான புபொப 300 ஆகியன அருகருகே ஒரே பெயரிலுள்ள விண்மீன் பேரடைகள் என்றும் இவை சிற்ப விண்மீன் குழாமின் உறுப்புகள் என்றும்  பாரம்பரிய வழிமுறையிலேயே அடையாளம் காணப்பட்டுள்ளன. எனினும் அண்மையில் நடபெற்ற தொலைவு கணக்கீடுகள் உண்மையில் இவ்விரண்டும் முன்புலத்திலேயே அமைந்துள்ளன என்று தெரிவிக்கின்றன. அநேகமாக புபொப 55 மற்றும் புபொப 300 ஆகிய விண்மீன் பேரடைகள் இரண்டும் ஈர்ப்புவிசையால் பிணைக்கப்பட்ட பேரடைகள் எனக் கருதப்படுகிறது

## காட்சித் தோற்றம்

புபொப 55 என்னும் பேரடை சமச்சீரற்று விளிம்புக்கு அருகில் தோன்றுகிறது என்றும் அகன்ற பரப்பு அதன் கூர்மையான தெற்கு முனையில் ஒருவிதமாக வளர்ந்து மூலையோடியும் காணப்படுவதாக வலைப்பின்னல் சமூகத்தின் உள்வான உற்றுநோக்கர்கள் கையேட்டில் எழுதப்பட்டுள்ளது. மேலும் மூலையோடிய பகுதியின் தென்கிழக்கு நன்கு வளைந்தும் 4 அல்லது 5 மங்கலான முடிச்சுகளின் வரிசையுடனும், இவ்வளைவின் வடக்கு முனை கூர்மையாகவும் காணப்படுகிறது. ” தெற்கு வானின் தலைசிறந்த வான்கோள்களில் இதுவும் ஒன்று என்றும் கிட்டத்தட்ட பெரிய மெகல்லன் முகிலின் ஒரு சிறிய வடிவமிது ” என்றும் பர்னாம் குறிப்பிடுகிறார்

## குறிப்புரைகள்


average(6.9 ± 0.7, 7.5 ± 1.1) = ((6.9 + 7.5) / 2) ± ((0.72 + 1.12)0.5 / 2) = 7.2 ± 0.7



## மேற்கோள்கள்

## இவற்றையும் காண்க
* புபொப 4236 – *விளிம்பிலுள்ள சுருள்விண்மீன் பேரடை*
* புபொப 4631 – *விளிம்பிலுள்ள சுருள்விண்மீன் பேரடை*

## வெளிப்புற இணைப்புகள்

* NGC 55 in Sculptor
* '''SEDS''': Spiral Galaxy NGC 55 
* 

புபொப 0055
புபொப 0055
புபொப 0055
0055
01014
072b
தயானந்தம்

**தயானந்தம்** (**ஓவியர் தயா**, பிறப்பு: மார்ச் 20, 1968, நல்லூர், யாழ்ப்பாணம்) ஈழத்து ஓவியர். சிற்பத்துறையிலும் ஆர்வம் கொண்டவர். விஞ்ஞான ஆசிரியர். புலம் பெயர்ந்து பிரான்சில் வசித்து வருபவர்.

## கலையுலகில்
இந்திய இராணுவம் ஈழமண்ணை விட்டு வெளியேறத் தொடங்கிய காலகட்டத்தில் அமைதிப் (பா)டை போகிறது என்ற தனது முதல் கேலிச்சித்திரத்தை வரைந்து  19.02.1990 இல் வெளியான முதல் ஈழநாதம்  நாளிதழினூடு கலையுலகில் கால்பதித்தவர்.

## ஓவியங்கள்/கேலிச்சித்திரங்கள்

## இவரது நூல்கள்
* காலமும் கோலமும் (கேலிச்சித்திரங்கள் அடங்கிய தொகுப்பு)

## வெளி இணைப்புகள்
* இவரது ஓவியங்கள் சில - அப்பால் தமிழில்
* நங்கூரம் நாளிதழ் 4ம் பக்கத்தில் ஓவியர் தயாவின் பேட்டி - நூலகத்தில்

## மேற்கோள்கள்

பகுப்பு:ஈழத்து ஓவியர்கள்
பகுப்பு:ஈழத்துச் சிற்பக் கலைஞர்கள்
பகுப்பு:1968 பிறப்புகள்
இரண்டாம் நிருபகாமா

**இரண்டாம் நிருபகாமா** (Nripa Kama II 1026-1047 ) என்பவன் கர்நாடகத்தின் மலைநாட்டுப் பகுதியிலிருந்து வந்த ஒரு துவக்கக்கால போசாள மன்னனாவான். தெற்கு கர்நாடகப் பகுதிகளில் ஆதிக்கம் செலுத்திய சோழர்களுக்கு எதிராகப் போர்புரிந்தாலும்,  இன்றைய கர்நாடக தெற்குப் பகுதிகளிலிருந்து சோழர்களை முறியடிக்க முடியவில்லை. இருந்தும் இவன்  வெற்றிகரமாகச் சில பகுதிகளில் ஆட்சி செலுத்தினான்.

## குறிப்புகள்
Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

## மேற்கோள்கள்

பகுப்பு:போசளர் மரபு
பகுப்பு:1026 பிறப்புகள்
பகுப்பு:1047 இறப்புகள்
பகுப்பு:இந்தியப் பேரரசர்கள்
சுகோய் எஸ்யு-35

**சுகோய் எஸ்யு-35** (*Sukhoi Su-35*; -35; நேட்டோ பெயரிடல்: **பிளாங்கர்-இ**) அல்லது **சுப்பர் பிளாங்கர்** என்பது சுகோய் எஸ்.யு-27யின் உயர்வாக இற்றைப்படுத்தப்பட்ட இரு வேறுபட்ட பெயர்கள் கொண்ட வானூர்திகள் ஆகும். இவை தனி இருக்கை, இரட்டைப் பொறி, சிறப்பு திசையமைவு மாறுதல் கொண்ட பல பாத்திர தாக்குதல் வானூர்தியாகும். இது சுகோய் நிறுவனத்தினால் வடிவமைக்கப்பட்டது.

## அடிக்குறிப்பு

## உசாத்துணை

## வெளி இணைப்பு

* Official Sukhoi Su-35 webpages at  and 
* Sukhoi Su-35 Multifunctional fighter aircraft at AirRecognition.com
* Su-27M and Su-35BM webpages at GlobalSecurity.org
* Stealth design Su-35 at Fighter-planes.com 

பகுப்பு:சுகோய் போர் வானூர்திகள்
சுகோய் எஸ்யு-30

**சுகோய் எஸ்யு-30** (*Sukhoi Su-30*; Сухой Су-30; நேட்டோ பெயரிடல்: **பிளாங்கர்-சி**) என்பது இரட்டைப் பொறி, இரு இருக்கை சிறப்புத் திசையமைவு மாறுதல் கொண்ட தாக்குதல் வானூர்தியாகும். உருசியாவின் சுகோய் பறப்பியல் கூட்டுறவினால் தயாரிக்கப்பட்ட இது, பல பாத்திர சண்டை வானூர்தியாக எல்லா காலநிலையிலும், வான்-வான் மற்றும் வான்-தரை ஆழ ஊடுருவல் நடவடிக்கைகளை மேற்கொள்ளக்கூடியது.

## உசாத்துணை

* 

## வெளி இணைப்பு

* Su-30MK page on Sukhoi.org 
* Su-30 page on Milavia.net
* Su-30 page on GlobalSecurity.org
* Sukhoi Su-30MK Su-30MKM fighter aircraft page on Air recognition site
* Sukhoi Flankers – The Shifting Balance of Regional Air Power
* Su-27 Series at Greg Goebel's AIR VECTORS
* Su-30 page on Fighter Tactics Academy site 
* Asia's Advanced Flankers on ausairpower.net 
* Sukhoi Su-30 photo pool on Flickr
* YouTube video, Su-30 videos on patricksaviation.com , Su-30 videos on flightlevel350.com 
* Malaysian SU-30MKM image on airliners.net
* Sukhoi Su-30 story in colours at mars.slupsk.pl

பகுப்பு:சுகோய் போர் வானூர்திகள்
புபொப 59

**புபொப 59** *( NGC 59)* என்று புதிய பொதுப் பட்டியல் பொருட்களில் இடம்பெற்றிருப்பது திமிங்கில விண்மீன் குழாமில் உள்ள ஒரு ஒடுக்க உருவ அண்டமாகும்.  இது நடுவரை ஏற்றம் நஏ 00ம 15நி 25.4வி, நடுவரை இறக்கம் நஇ −21° 26′ 42″ (J2000) என்ற அளவிலும் மற்றும் தோற்ற ஒளிப் பொலிவெண் 13.1 என்ற அளவும் கொண்டுள்ளது. அனேகமாக புபொப 59 சிற்ப விண்மீன் குழாமின் உறுப்பினராக இருக்கலாம் என்று கருதப்படுகிறது. இது தோராயமாக 14 முதல் 17 மில்லியன் ஒளியாண்டுகள் தூரத்தில் காணப்படுகிறது.

## மேற்கோள்கள்
SEDS

பகுப்பு:ஒடுக்க உருவ அண்டங்கள்
0059
01034
புபொப 60

**புபொப 60** *( NGC 60)* என்பது புதிய பொதுப் பட்டியல் பொருட்களில் இடம்பெற்ற, மீனம் விண்மீன் குழாமில் உள்ள ஒரு Sc வகை சுருள் விண்மீன் பால்வெளியாகும்.இது இயல்புக்கு மாறான குலைந்த சுருள் துண்டங்களைப் பெற்றுள்ளது.  இப்பால்வெளியை அடுத்துள்ள மற்ற பால்வெளிகளின் ஈர்ப்பு விசையே இந்த குலைந்த சுருள்துண்டங்களுக்குக் காரணமாகக்  கருதப்படுகிறது. ஆனால் இக்குலைவை உண்டாக்க புபொப 60 பால்வெளியைச் சுற்றிலும் வேறு பால்வெளிகள் ஏதும் காணப்படவில்லை.

## மேற்கோள்கள்

## வெளிப்புற இணைப்புகள்
* 
* SEDS: NGC 60

புபொப 0060
0060
000150
01058
பகுப்பு:சுருள் விண்மீன் பால்வெளிகள்
இராசாவின் பலியாட்டம்

**இராசாவின் பலியாட்டம்** (*King's Gambit*) என்பது **1. e4 e5 2. f4** ஆகிய நகர்த்தல்களுடன் ஆரம்பிக்கும் சதுரங்கத்திறப்பாகும். வெள்ளை கருப்பின் சிப்பாயைப் பலியைப் பெற்றுக்கொள்ளச் செய்வதுடன், கருப்பின் இராசாப் பக்கத்தையும் வலுவற்றதாக்க இந்தப் பலியாட்டத்தை ஆடுகிறது. வெள்ளையானது கறுப்பின் மத்தி ஆதிக்கத்தை வலுவற்றதாக்கி f நிரலின் (file) வழியே தாக்குதலுக்கான பாதையை உருவாக்கி f7 ஐத்தாக்கி வெற்றிக்கு வழிவகுக்கும் முறையாகும்.

இராசாவின் பலியாட்டமானது ஆவணப்படுத்தப்பட்ட தொன்மையான திறப்பாட்டங்களில் ஒன்றாகக் கருதப்பட்டுள்ளது. இது பதினேழாம் நூற்றாண்டில் இத்தாலிய சதுரங்க ஆட்டக்காரரான கியூலியோ பொலேறியோ என்பவரால் ஆராயப்பட்டது.

:1 e4 e5

:2 f4

## ஏற்றுக்கொள்ளப்பட்ட பலியாட்டம்
பலியாட்டத்தை ஏற்றுக்கொண்டால் கீழ்வருமாறு நிலை அமையலாம். 
:2 f4 exf4

:3 Nf3 g5

:4 Bc4 Bg7

:5 h4 g4

:6 h4 g4

:7 d4 f6

:8 Bxg5 Bf6

## நிராகரிக்கப்பட்ட பலியாட்டம்
:2 f4 d5

## மேற்கோள்கள்

## வெளியிணைப்புகள்
*இராசாவின் பலியாட்டம் (ஆங்கிலத்தில்)
*அலெக்சாண்டர் பீபோட் மீக் இற்கும் போல் மேபியுற்கும் இடையிலான சதுரங்க ஆட்டம் (ஆங்கிலத்தில்)

பகுப்பு:சதுரங்கத் திறப்புகள்
பகுப்பு:சதுரங்க சொல்லாட்சி
ஒய்சாள வினையாதித்யா

**வினையாதித்யன்** ( Hoysala Vinayaditya,1047-1098 ) என்பவன் ஒரு போசாள மன்னனாவான். இவனது காலத்தில் போசாள மன்னர்கள் சமணத்தை ஆதரித்தனர். இவன் தனதருகில் உள்ள சிற்றரசுகளை தன்வயப்படுத்தி நாட்டின் எல்லையை விரிவாக்கினான். மேலைக் கங்கர்களை சோழர்கள் வெற்றிகொண்டு கங்கப்பாடியைக் கைப்பற்றியபோது இவன் கங்கபாடியின் சில சிறிய பகுதிகளைத் தன்னாட்டுடன் இணைத்துக்கொண்டான்.  இவன் சாளுக்கிய சோமேசுவரனுடன் திருமண உறவைப் பேணியவன். (சோமேசுவரனுக்கு இவன் மாமனாராவோ அல்லது மருமகனாகவோ இருந்தான்.)

## குறிப்புகள்
* Dr. Suryanath U. Kamat, A Concise History of Karnataka from Pre-historic Times to the Present, Jupiter books, MCC, Bangalore, 2001 (Reprinted 2002) OCLC: 7796041

## மேற்கோள்கள்

பகுப்பு:போசளர் மரபு
பகுப்பு:1047 பிறப்புகள்
பகுப்பு:1098 இறப்புகள்
பகுப்பு:இந்தியப் பேரரசர்கள்
கார்த்தூசியன் சபை

**கார்த்தூசியன் சபை** அல்லது **புனித புரூனோவின் சபை** என்பது அடைபட்ட வாழ்வுவாழும் கத்தோலிக்க துறவறச்சபை ஆகும். இதை கோல்ன் நகரின் புனித புரூனோ, 1084 ஆம் ஆண்டில் நிறுவினார். இச்சபை நூர்சியாவின் பெனடிக்ட்டின் சட்டங்களை விடுத்து குழும வாழ்வு மற்றும் தனித்த வாழ்வு ஆகியவற்றின் கலவையாக ஒரு புதிய சட்டத்தைத் தனக்கெனக் கொண்டுள்ளது. அச்சட்டங்களை இசுட்டடூட்சு (*Statutes*) என அழைப்பர். *கார்த்தூசியன்* என்னும் பெயர் இச்சபையின் முதல் மடம் நிறுவப்பட்ட இடமான கார்த்தூசிய மலைப்பள்ளத்தாக்கின் பெயரிலிருந்து பெறப்பட்டதாகும். இச்சபையின் குறிக்கோள் உரை *உலகு நிலையற்றது, சிலுவையே நிலையானது* (இலத்தீன்:*Stat crux dum volvitur orbis*) என்பதாகும்.

## மேற்கோள்கள்


பகுப்பு:கத்தோலிக்க துறவற சபைகள்
மைசெசு திறப்பு

சதுரங்க விளையாட்டில் **மைசெசு திறப்பு** *(Mieses Opening )* என்ற திறப்பாட்டம்,
:1. d3
என்ற அடையாள நகர்வுடன் ஆரம்பமாகிறது.

இயல்புக்கு மாறான நகர்வுடன் தொடங்கும் இத்திறப்பு செருமானிய – ஆங்கில கிராண்டுமாஸ்டரான சாக்குவசு மைசெசு என்பவரின் பெயரால் அழைக்கப்படுகிறது. சதுரங்க திறப்புகளுக்கான கலைக்களஞ்சியத்தில் மைசெசு திறப்பிற்கு A00 என்ற குறியீடு வழங்கப்பட்டுள்ளது.

## விளக்கம்

வெள்ளை ஆட்டக்காரர், தன் ஆட்டத்தை இருபது நகர்வுகளில் ஏதேனும் ஒன்றுடன் தொடங்குவார். இவற்றில் பிரபலமான நகர்வுகளின் அடிப்படையில் **1.d3** என்ற மைசெசு திறப்பு நகர்வு பத்தாவது இடத்தைப் பிடித்துள்ளது. வெள்ளை ஆட்டக்காரர் 1.d3 என்று நகர்த்துவதால், c1 சதுரத்தில் உள்ள அமைச்சர் வெளிவர வழியேற்படுகிறது. அதே நேரத்தில் மையப்பகுதியை ஆக்கிரமிக்க எடுக்கப்படும் மிதமான நடவடிக்கையாகவும் உள்ளது. ஆனால், 1.d4 விளையாடுவதால் கிடைக்கும் மைய ஆக்கிரமிப்பு அனுகூலம் இந்நகர்வில் குறைவே ஆகும். வெள்ளை தன்னுடைய தொடக்கத்தை எந்த நகர்வைக் கொண்டு ஆரம்பித்தாலும், அதற்கு எதிராக கருப்பு 1...d6 என்ற வாய்ப்பு உள்ளது என்பதையும் மறுக்க முடியாது. எனினும், கருப்பு விளையாட 1...e5, 1...d5, 1...c5, 1...Nf6, மற்றும் 1...g6. என மேலும் பல வாய்ப்புகள் உள்ளன.

1997  ஆம் ஆண்டில் காரி காசுபரொவ், டீப்புளு கணிப்பொறி ஆகியோருக்கு இடையிலான மூன்றாவது ஆட்டத்தில், மைசெசு திறப்பாட்டம் விளையாடப்பட்டதுதான் இத்திறப்பாட்டத்தின் பிரபலமான பயனாகும். இயல்புக்கு மாறான நகர்வு என்பதால் கணிப்பொறி சுயமாக சிந்தித்து ஆடுவது சிரமமாக இருக்குமென்று காசுபொரோவ் சிந்தித்தார். அந்த ஆட்டம் இறுதியில் சமநிலையில் முடிந்தது. அதற்கு முன்னதாக டேவிட் லெவி மற்றும் கிரே பிளிட்சு இடையில் நடைபெற்ற ஆட்டத்தில் பயன்படுத்தப்பட்டு அந்த ஆட்டத்தில் வெள்ளை வெற்றி கண்டுள்ளார்.

## மாதிரி ஆட்டம்

காரி காசுபரொவ் – டீப் புளூ, ஆட்டம் 3, மே 1997 

1.d3 e5 2.Nf3 Nc6 3.c4 Nf6 4.a3 d6 5.Nc3 Be7 6.g3 0-0 7.Bg2 Be6 8.0-0 Qd7 9.Ng5 Bf5 10.e4 Bg4 11.f3 Bh5 12.Nh3 Nd4 13.Nf2 h6 14.Be3 c5 15.b4 b6 16.Rb1 Kh8 17.Rb2 a6 18.bxc5 bxc5 19.Bh3 Qc7 20.Bg4 Bg6 21.f4 exf4 22.gxf4 Qa5 23.Bd2 Qxa3 24.Ra2 Qb3 25.f5 Qxd1 26.Bxd1 Bh7 27.Nh3 Rfb8 28.Nf4 Bd8 29.Nfd5 Nc6 (படத்தைப் பார்க்க) 30.Bf4 Ne5 31.Ba4 Nxd5 32.Nxd5 a5 33.Bb5 Ra7 34.Kg2 g5 35.Bxe5+ dxe5 36.f6 Bg6 37.h4 gxh4 38.Kh3 Kg8 39.Kxh4 Kh7 40.Kg4 Bc7 41.Nxc7 Rxc7 42.Rxa5 Rd8 43.Rf3 Kh8 44.Kh4 Kg8 45.Ra3 Kh8 46.Ra6 Kh7 47.Ra3 Kh8 48.Ra6 ½–½

## மேற்கோள்கள்

## இவற்றையும் காண்க
* சதுரங்கத் திறப்புகள்

## உசாத்துணைகள்

*
*
*

பகுப்பு :சதுரங்கத் திறப்புகள்
புபொப 57

**புபொப 57** *( NGC 57)* என்று புதிய பொதுப் பட்டியல் பொருட்களில் இடம்பெற்றிருப்பது பீசசு விண்மீன் குழாமில் உள்ள ஒரு நீள்வட்ட அண்டமாகும்.

## மீ ஒளிர் விண்மீன் 2010dq ( SN 2010dq )

 
ஒளித்தரம் 17 மீ ஒளிர் விண்மீனை, புபொப 57 அண்டத்தின் மையத்தில் மேற்கு 17" மற்றும் 1" தெற்கு அச்சுத்தூரம் 00 15 29.70 +17 19 41.0 கொண்ட அளவுகளில் 2010 ஆம் ஆண்டு சூன் 3 ஆம் நாளில் கோய்ச்சி இடாகாகி  கண்டறிந்தார்.

## மேற்கோள்கள்

## வெளிப்புற இணைப்புகள்

* 
*Discovery image of SN 2010dq (2010-06-03) / Wikisky DSS2 zoom-in of same region

பகுப்பு:நீள்வட்ட விண்மீன் பேரடைகள்
பகுப்பு:பீசசு (விண்மீன் குழாம்)
0057
00145
01037
பகுப்பு:நீள்வட்ட அண்டங்கள்
கான்பரா விளையாட்டரங்கம்

**கான்பரா விளையாட்டரங்கம்** (*Canberra Stadium*) ஆத்திரேலியாவின் தலைநகர் கான்பராவில் அமைந்துள்ளது. இவ்வரங்கம் தற்போது **ஜிஐஓ விளையாட்டரங்கம் கான்பரா** (*GIO Stadium Canberra*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. இங்கு முக்கியமாக ரக்பி போட்டிகள் நடத்தப்படுகின்றன. இவ்வரங்கத்தில் ஆசியக் கிண்ணம் கால்பந்து 2015 போட்டிகளின் ஆறு ஆரம்பக் கட்ட ஆட்டங்களும், காலிறுதி ஆட்டமும் விளையாடப்பட்டன.

## மேற்கோள்கள்

## வெளி இணைப்புகள்

* Official site

பகுப்பு:ஆத்திரேலிய விளையாட்டரங்குகள்
பகுப்பு:கன்பராவிலுள்ள கட்டிடங்கள்
இரியங்கா

**இரியங்கா** (Ereyanga 1098-1102 ) என்பவன் ஒரு போசாள மன்னனாவான் இவன் ஒய்சாள வினையாதித்யாவின் மகனாவான். இவன் குறுகிய காலமே ஆட்சி செய்தாலும், இளவரசனாக இருந்தபோது தனது தந்தையுடன் சிறப்பாகப் பணியாற்றினான். இவன் சமண சமயப் பற்றாளனாக இருந்தான்.

## மேற்கோள்
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

## மேற்கோள்கள்

பகுப்பு:போசளர் மரபு
பகுப்பு:1098 பிறப்புகள்
பகுப்பு:1102 இறப்புகள்
பகுப்பு:இந்தியப் பேரரசர்கள்
மலேசிய மாவட்டங்களின் தலைநகரங்கள்

மலேசியாவின் தேசியத் தலைநகரமாக கோலாலம்பூர் விளங்குகிறது. கலாசார, வணிக, நிதித் துறைகளின் தலையாய மையமாகவும் விளங்கி வருகிறது. மலேசிய நாடாளுமன்றமும், மாமன்னரின் அதிகாரப்பூர்வமான அரச மனையும் கோலாலம்பூரில் தான் அமைந்துள்ளன.

2001-ஆம் ஆண்டில், நடுவண் அரசின் நிர்வாகத் துறைகள் கோலாலம்பூரில் இருந்து புத்ராஜெயாவிற்கு இடப்பெயர்வு செய்யப்பட்டன. புத்ராஜெயாவை ஒரு நிர்வாகத் தலைநகரம் என்றும் அழைக்கிறார்கள். புத்ராஜெயா, லபுவான் ஆகிய இரண்டும், மலேசியாவின் கூட்டரசுப் பிரதேசங்கள் என சிறப்புச் சலுகைகளைப் பெறுகின்றன.

மலேசிய அரசாங்கம் 2013-ஆம் ஆண்டில் 2010 ஆண்டிற்கான மக்கள் தொகை புள்ளிவிவரங்களை வெளியிட்டது. மலேசிய மாவட்டங்களின் மக்கள் தொகை அடிப்படையில், மாநகரங்கள் அல்லது நகரங்களின் தரப் பட்டியல் இங்கே தரப்படுகிறது. இந்தப் புள்ளி விவரங்கள் மலேசியாவின் 2010 பொது மக்கள் தொகைக் கணக்கெடுப்பில் இருந்து பெறப்பட்டவை.

## [[ஜொகூர்]]

## [[கெடா]]

## [[கிளாந்தான்]]

## [[மலாக்கா]]

## [[நெகிரி செம்பிலான்]]

## [[பகாங்]]

## [[பினாங்கு]]

## [[பேராக்]]

## [[பெர்லிஸ்]]

## [[சபா]]

## [[சரவாக்]]

## [[சிலாங்கூர்]]

## [[திரங்கானு]]

## மேற்கோள்கள்

## சான்றுகள்

*  Top cities of Malaysia. 
*  Popular Cities in Malaysia. 
* The population of the federal states, territories and districts of Malaysia.
*  Top 20 biggest cities in Malaysia.
*  Malaysia has two geographical regions divided by the South China Sea , the Peninsular Malaysia or West Malaysia and Malaysian Borneo or East Malaysia.
*  Major cities - population: KUALA LUMPUR (capital) 1.556 million; Klang 1.19 million; Johor Bahru 1.045 million (2011).
காற்றாலை உத்தி

சதுரங்க விளையாட்டில்  **காற்றாலை உத்தி** *(Windmill)* என்பது திட்டமிட்டு தாக்குதல் நிகழ்த்தும் ஒருவகையான சதுரங்க உத்தி வகையாகும். இவ்வுத்தியில் முற்றுகையும் வெளிப்படும் முற்றுகையும் இணைந்து ஒன்றன் பின் ஒன்றாக ஓயாமல் முற்றுகையிட்டு  எதிரியின் மீது தாக்குதல் நிகழ்த்தும். பொதுவாக ஒரு யானையும் ஒரு அமைச்சரும் இணைப்பு நகர்வுகள் மூலமாக எதிரியின் கோட்டைக்குள் நுழைந்து மிகப் பெரிய வெற்றிகளை அளிக்கின்றன. சில நேரங்களில் இந்த உத்தி சாய்ந்தாடி உத்தி என்றும் அழைக்கப்படுகிறது 
. 
## உதாரணம்

வலது பக்கமுள்ள படத்தில் உள்ள போட்டியில்  கார்லோசு டார்ரே ரெபெட்டோ காற்றாலை உத்தியை இமானுவேல் லாசுக்கருக்கு எதிரான ஆட்டத்தில் பயன்படுத்தி இரண்டு சிப்பாய்களையும் ஒரு அமைச்சரையும் கைப்பற்றி வெற்றியை நோக்கிச் செல்கிறார். வெள்ளைக் காய்களுடன் ஆடுபவர் **25. Bf6!** என்று நகர்த்தி வெள்ளை இராணியை பாதுகாப்பு ஏதுமில்லாமல் தனியாக விட்டு  காற்றாலை உத்திக்கு திட்டமிடுகிறார். வெள்ளை தன் இராணியை தியாகம் செய்வதை கருப்பு கண்டிப்பாக ஏற்றுக் கொள்ள வேண்டியதுதான். வேறு வழியும் இல்லை. வெள்ளையின் காற்றாலை உத்தியைத் தடுக்க ஏதாவது முயற்சி மேற்கொள்ள நினைத்தால் கருப்பு தன் இராணியை இழக்க நேரிடும். எனவே **25. ... Qxh5 26. Rxg7+ Kh8 27. Rxf7+** என்று ஆட்டம் தொடர்கிறது. 27 ஆவது நகர்த்தலில் வெள்ளை அமைச்சரால் வெளிப்படும் முற்றுகையும் யானையால் நேரடி முற்றுகையும் மாறிமாறி தாக்குதல் தொடர்கிறது. **27. ...Kg8 28. Rg7+ Kh8 29. Rxb7+ Kg8 30. Rg7+ Kh8 31. Rg5+ Kh7 32. Rxh5.** கருப்பின் காய்கள் அனைத்தும் கருப்பு இராணி உட்பட ஒன்றன் பின் ஒன்றாக வெள்ளையால் கைப்பற்றப்படுகின்றன. ஆட்டத்தின் முடிவு வெள்ளைக்கு சாதகமாக முடிகிறது. 
 
நூற்றாண்டின் சிறந்த ஆட்டமாக கருதப்படும் பாபி பிசர்  ஆட்டமும் ஒரு சிறந்த உதாரணமாகும். 18 முதல் 23 நகர்வுகள் வரை காற்றாலை உத்தி திட்டமிடப்பட்டுள்ளது. இந்த ஆட்டத்தில் ஒரு அமைச்சரும் ஒரு குதிரையும் காற்றாலைத் தாக்குதலில் ஈடுபடுகின்றன.

காற்றாலை உத்தியைச் சித்தரிக்கும் விளக்கமான அமைப்புநிலை  கீழே சித்தரிக்கப்பட்டுள்ளது.

ஆட்டம் இவ்வாறு தொடர்கிறது.: **1. Rxg6+ Kh7 2. Rg7+ Kh8 3. Rxg5+ Kh7 4. Rg7+ Kh8 5. Rxf7+ Kg8 6. Rg7+ Kh8 7. Rxe7+ Kg8 8. Rg7+ Kh8 9. Rxg4+ Kh7 10. Rg7+ Kh8 11. Rxg3+ Kh7 12. Rg7+ Kh8 13. Rxd7+ Kg8 14. Rg7+ Kh8 15. Rxc7+ Kg8 16. Rg7+ Kh8 17. Rxb7+ Kg8 18. Rg7+ Kh8 19. Rxg2+ Kh7 20. Rg7+ Kh8 21. Kxa1** கருப்பு தோல்வியடைகிறது.

## மேற்கோள்கள்


## வெளிப்புற இணைப்புகள்
*Edward Winter, The Chess Seesaw

பகுப்பு:சதுரங்க உத்திகள்
பகுப்பு:சதுரங்க சொல்லாட்சி
மணலாறு பிரதேச செயலாளர் பிரிவு

**மணலாறு பிரதேச செயலாளர் பிரிவு**, (*Weli Oya Divisional Secretariat*) என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள பிரதேச செயலாளர் பிரிவாகும். இலங்கை உள்நாட்டுப் போர் மற்றும் அரசாங்க குடியேற்றத் திட்டங்கள் என்பவற்றால் இது அதிகம் பாதிக்கப்பட்டுள்ளது.

## வரலாறு

தற்போது வெலி ஓயா என அழைக்கப்படும் இது சிங்கள குடியேற்றத்துக்கு முன் மணலாறு எனப் பெயர் பெற்றிருந்தது. இது அனுராதபுரம், முல்லைத்தீவு, திருகோணமலை மற்றும் வவுனியா மாவட்டங்களால் சூழப்பட்டுள்ளது.  இப்பகுதிக்கு வடக்கே உள்ள பகுதி முன்னர் தமிழீழ விடுதலைப் புலிகளின் கட்டுப்பாட்டின் கீழ் காணப்பட்டமையால் இக்கிராமம் "எல்லைக் கிராமம்" என அழைக்கப்பட்டது.

## வெளியிணைப்புகள்
* Sensitive colonization in Manal Aru (Welioya) area in Mullaithivu district
* ''Pirapaharan'', Chapter 23 by T. Sabaratnam, (Volume 2) '''Manal Aru becomes Weli Oya'''
* At Manal Aru ( Weli Oya ) Sinhalese State Ethnically Cleansed Tamils By V.Thangavelu 

## மேற்கோள்கள்


பகுப்பு:முல்லைத்தீவு
கோலியாத் வண்டுகள்

**கோலியாத் வண்டுகள்** (Goliathus) என்பன உலகில் உள்ள பூச்சிகள், வண்டுகள் இனத்தில் மிகப்பெரியதாகும்.  இவ்வின, உட்பிரிவைச் சேர்ந்த  பூச்சிகள் ஆப்பிரிக்காவில் உள்ள வெப்பமண்டலக் காடுகளில் காணப்படுகின்றன.
இந்தக் கோலியாத் வண்டுகளில் வயதுக்குவந்தவைகளில்  ஆண் வண்டுகள்  60-110 மில்லி மீட்டர் (2.4 - 4.3 அங்குலம் ) நீளமும், பெண்வண்டுகள் 50-80 மில்லி மீட்டர் (2.0 - 3.1 அங்குலம்) நீளம் உள்ளவையாகக் காணப்படுகின்றன. இந்த வண்டுகள் 80-100 கிராம் (2.8-3.5 அவுன்ஸ்) எடைவரை வளருகின்றன.
பெண் வண்டுகள் வெண்மையாகவும்-அடர் பழுப்பாகவும் இருக்கின்றன. ஆண் வண்டுகள் பொதுவாக வெள்ளை / / பழுப்பு / வெள்ளை கருப்பு அல்லது கருப்பு போன்ற நிறங்களில் காணப்படுகின்றன.

## குறிப்புகள்

பகுப்பு:வண்டுகள்
சிங்களாந்தகபுரம்

**சிங்களாந்தகபுரம்** என்பது திருச்சி-துறையூர் நெடுஞ்சாலையில் 5 கி.மீ. தொலைவில் திருச்சிராப்பள்ளி மாவட்டத்திலுள்ள உள்ள ஓர் ஊராகும்.

## சோழர்கள் பெருமை
ராஜராஜசோழனுக்கு இருந்த பல சிறப்புப் பெயர்களில் 'சிங்களாந்தகன்' என்ற பெயரும் ஒன்று. கேரளத்தை வென்று கேரளாந்தகன் என்ற பெயரில், தஞ்சைப் பெரிய கோயிலின் நுழைவு வாயில் பெயரிடப்பட்டது. ஈழ நாட்டை வென்று, சிங்களர்களுக்கு எமன் போல விளங்கியவதால் சிங்களாந்தகன் என்ற பெயரைப் பெற்றான். முதலாம் ராசேந்திர சோழனும் ஈழ நாட்டின் மீது படையெடுத்து வெற்றியடைந்தான். தனது தந்தையின் வெற்றி அடையாளமாக சிங்களாந்தகபுரம் என்னும் பெயரில் ஊரை நிறுவி, அமரசுந்தரேசுவரர் என்னும் சிவன் கோயிலை அமைத்துச் சிறப்பு செய்தான் என்பதை கோயிலில் காணும் ஒன்பது கல்வெட்டுக்களைக் கொண்டு அறியலாம்.

## ஊரமைப்பு
இந்தக் கிராமத்தின் அமைவிடம் குறிப்பிடத்தக்கதாகும். தெருக்கள் நேராக கிழக்கு மேற்கிலும், தெற்கு வடக்கிலும் அமைந்துள்ளன. ஊரைச் சுற்றி பசுமையான நெல் வயல்கள் உள்ளன. நான்கு மூலைகளிலும் நான்கு கோயில்கள் உள்ளன. ஊரின் வடமேற்கில் சிவன் கோயில் அமைந்துள்ளது.

## கோயில்
கிழக்கு நோக்கி அமைந்துள்ள கோயில் கருவறை, அர்த்தமண்டபம், மகாமண்டபம் போன்ற அமைப்புகளுடன் காணப்படுகிறது. இறைவன் அமரசுந்தரேசுவரர், இறைவி அகிலாண்டேசுவரி.

## வணிகக்குழு
நத்தம், திண்டுக்கல், சிங்களாந்தகபுரம், கோவில்பட்டி ஆகிய ஊர்களிலும், இலங்கையின் சில பகுதிகளிலும், வீரத்தளம், வீரத்தாவளம் தொடர்பான வணிகக்குழுக் கல்வெட்டுகள் கண்டுபிடிக்கப்பட்டுள்ளன.

## மேற்கோள்


பகுப்பு:சோழர்கள் கட்டிய சிவன் கோயில்கள்
பகுப்பு:சோழ அரசர்கள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்